Diari Oficial de la Generalitat Valenciana


Sumari del DOGV 3761, del 31-05-2000 (2000/3676)

RESOLUCIÓ de 17 de març de 2000, de la Universitat d'Alacant, per la qual nomena funcionari de carrera de l'escala oficial d'aquesta Universitat.
-------------------------------------------------------------------------------------------------------------------------------------------------

### Dades del document

Número de DOGV
:   3761

Data del DOGV
:   31-05-2000

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2000/3676


Organisme emissor
:   Universitat d'Alacant

Tipus de document
:   Resolució

RESOLUCIÓ de 17 de març de 2000, de la Universitat d'Alacant, per la qual nomena funcionari de carrera de l'escala oficial d'aquesta Universitat. [2000/A3676]
  
Vista la proposta formulada pel tribunal qualificador de les proves selectives per a l'ingrés en una plaça de l'escala d'oficial de la Universitat d'Alacant, convocades per la Resolució de 25 de febrer de 1999 (DOGV de 30 de març), i verificada la concurrència dels requisits exigits en les bases de la convocatòria.
  
Aquest Rectorat, de conformitat amb el que disposa l'article 176 de l'Estatut d'aquesta Universitat, aprovat per Decret de 22 de juliol de 1985 (Diari Oficial de la Generalitat Valenciana de 26 de setembre) i a proposta del tribunal qualificador, resol:
  
Primer
  
Nomenar funcionari de carrera de l'escala oficial de la Universitat d'Alacant per a ocupar una plaça d'administració especial, l'aspirant aprovat que s'assenyala en la relació en l'annex I d'aquesta resolució.
  
Segon
  
La presa de possessió haurà d'efectuar-la davant del rector de la Universitat en el termini d'un mes, comptat a partir del dia següent al de la publicació de la present resolució en el Diari Oficial de la Generalitat Valenciana.
  
Tercer
  
De conformitat amb allò que s'ha disposat en l'article 13 del Reial Decret 598/1985, de 30 d'abril, i en l'article 10 de la Llei 53/1984, de 26 de desembre, d'Incompatibilitats del Personal al Servei de les Administracions Públiques, el personal objecte del present nomenament, per a prendre possessió, haurà de realitzar la declaració a què es refereix el primer dels preceptes citats o l'adopció o sol·licitud de compatibilitat disposats en l'article 10 de la Llei 53/1984.
  
Quart
  
La diligència de presa de possessió haurà de formalitzar-se d'acord amb allò que s'ha disposat en la Resolució de la Secretaria d'Estat per a l'Administració Pública de 29 de maig de 1985 (Boletín Oficial del Estado de 24 de juny), per la qual s'estableix el model de títol de funcionaris. S'enviarà el model F.2.R. de formalització de la presa de possessió, al Registre Central de Personal de la Direcció General de la Funció Pública per a la corresponent inscripció de la presa de possessió.
  
Cinqué
  
Contra aquesta resolució es pot interposar un recurs en la via contenciosa administrativa davant de la Sala Contenciosa Administrativa del Tribunal Superior de Justícia de la Comunitat Valenciana, segons les competències que estableix l'article 10.1.j, en el termini de dos mesos disposat en l'article 46 i sense comunicació d'interposició prèvia, a l'empara de la disposició derogatòria segona, tot això referit a la Llei 29/1998 de 13 de juliol, Reguladora de la Jurisdicció Contenciosa Administrativa
  
Alacant,17 de març de 2000.- El rector: Andrés Pedreño Muñoz.
  
ANNEX I
  
Accés lliure
  
Escala oficial de la Universitat d'Alacant
  
Número ordre del procés selectiu: 01.
  
Qualificació final: 30,87.
  
Número registre personal: 9617290494 A7055.
  
Cognoms i nom: Sánchez Pardo, Ángel.
  
Destinació universitat-província: Alacant-Ídem.